आइए जानते हैं कि इस बारे में राजस्थान टीम से जुड़े लोगों का क्या कहना है.जिन घटनाओं को लेकर गिरफ़्तारियां हुई हैं उनसे मैं निराश हूं, तनाव में हूं और हां इस सबसे मुझे धक्का लगा है.राजस्थान रॉयल एक विशेष टीम है जिसमें हम हमेशा एक परिवार की तरह रहते हैं- इसलिए यह ख़ासतौर पर सदमा पहुंचाने वाली घटना है.भ्रष्टाचार और स्पॉट फ़िक्सिंग क्रिकेट के ऊपर छा गए हैं और मैं जानता हूं कि बीसीसीआई और राजस्थान रॉयल्स इस स्थिति को बिल्कुल बर्दाश्त नहीं करेंगे.राजस्थान रॉयल्स के मालिकों और प्रबंधन ने भ्रष्टाचार को न सहने की अपनी नीति के बारे में कई मौकों पर खुलकर बताया है.मुझे यकीन है कि वह इसके खिलाफ़ उठाए गए किसी भी कदम का समर्थन करेंगे.जहां तक मेरा सवाल है, एक कैप्टन और एक लीडर के रूप में मैं पूरा ध्यान इस पर दूंगा कि टीम अपनी असीम क्षमताओं का भरपूर इस्तेमाल करे और “राजस्थान रॉयल” के तरीके से खेलना जारी रखे.मैं उम्मीद करता हूं कि हमारे फ़ैन हमारा और ज़्यादा साथ देंगे जैसा कि मुश्किल समय में अक्सर होता है.और हम एक इकाई के रूप में ज़्यादा मजबूत होंगे.राहुल द्रविड़ सही कहते हैं कि राजस्थान रॉयल्स का माहौल ख़ास है.हम टीम भावना पर ज़ोर देते हैं, क्रिकेट पर ध्यान देते हैं, नए खिलाड़ियों को पहचानते हैं और युवा खिलाड़ियों को प्रोत्साहन देकर उन्हें आगे लाते हैं.हम अनुभवियों को सबसे ज़्यादा अनुभवियों से मुकाबला करने की चुनौती देते हैं- और इस तरीके में ख़तरे हैं.आज ऐसी घटनाएं सामने आई हैं जिससे हम सब स्तब्ध और निराश हैं.हम फ्रैंचाइज़ी, बीसीसीआई और अधिकारियों को हर संभव सहयोग देंगे ताकि वह हमारे खेल में फैल रही इस बीमारी को जड़ से खत्म कर पाएं.हालांकि इस शानदार टूर्नामेंट में प्रतियोगिता करने से टीम का ध्यान नहीं भटकने देंगे.हम कुछ “गंदी मछलियों” की वजह से तालाब रूपी खेल को बर्बाद नहीं होने दे सकते जिसे हम सब चाहते हैं.न ही हम उन मूल्यों को प्रभावित होने दे सकते हैं, जो राजस्थान रॉयल्स को बेहद प्यारे हैं.हम उस माहौल को भी नष्ट नहीं होने दे सकते जिसे नई ऊंचाइयों पर पहुंचाने के लिए हम सबने इतनी मेहनत की है.हम बीसीसीआई अध्यक्ष के दोपहर में जारी बयान का पूरी तरह समर्थन करते हैं.हम सभी को भ्रष्टाचार और मैच फ़िक्सिंग के प्रति नाकाबिले बर्दाश्त रवैया अपनाना होगा.हम सबसे कठोर कार्रवाई का समर्थन करते हैं.हम बीसीसीआई और अधिकारियों को पूरी तरह समर्थन दे रहे हैं और हम ऐसा करते रहेंगे.(बीबीसी हिन्दी के 



एंड्रॉएड ऐप के लिए यहां क्लिक करें. आप हमें 



फ़ेसबुक और 



ट्विटर पर फ़ॉलो भी कर सकते हैं.)